**AGENȚIA PENTRU PROTECȚIA MEDIULUI SĂLAJ**

**DECIZIA ETAPEI DE ÎNCADRARE**

**Nr. din**

**(PROIECT)**

Ca urmare a solicitării de emitere a acordului de mediu adresate de **IMOBILIARE FRAVEN S.R.L.,** cu sediul în județul Sălaj, orașul Jibou, str. Parc Industrial, nr. 8, înregistrată la APM Sălaj cu nr. 9342 din data de 28.11.2023, în baza:

- **Legii nr. 292/2018** privind evaluarea impactului anumitor proiecte publice şi private asupra mediului, și a

- **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 25.01.2024, că proiectul: **MODIFICĂRI FAȚADĂ , MODIFICĂRI INTERIOARE , FĂRĂ CREȘTEREA INDICATORILOR URBANISTICI LA HALELE DE PRODUCȚIE , LA C1 și C3,(HALELE J2 ȘI J3 ) ȘI AMPLASARE BAZIN REZERVĂ APĂ ȘI CAMERA DE POMPE ÎN SUBTERAN , AMENAJĂRI EXTERIOARE , RACORDURI ȘI BRANȘAMENTE** propus a fi amplasat în jud. Sălaj, orașul Jibou, str.Parc Industrial , nr. 8,

**nu se supune evaluării impactului asupra mediului.**

Justificarea prezentei decizii:

**I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**a)** Proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, Anexa 2, pct. 10, lit. a) – proiecte de dezvoltare a unităților / zonelor industriale, și punct . 13, lit a) orice modificări sau extinderi , altele decât cele prevăzute la pct. 24 din anexa nr. 1, ale proiectelor prevăzute în anexa nr. 1, sau în prezenta anexă , deja autorizate , executate sau în curs de a fi executate , care pot avea efecte semnificative negative asupra mediului ;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză;

- prezenta solicitare a fost mediatizată prin publicare anunţ în ziarul Graiul Sălajului, afişare şi înregistrare anunţ la sediul Primăriei Orașului Jibou, precum şi la sediul şi pe pagina de internet a APM Sălaj, iar proiectul Deciziei etapei de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării şi caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b)** Caracteristicile proiectului:

b1) dimensiunea şi concepţia întregului proiect:

Prin proiect se propune modificări la fațada în zona sudica a cladirii C1 (Hala J3) unde este un sopron deschis pe laterale, care se vrea închis, și se doresc toate lucrările de modificări interioare și exterioare fără creșterea indicatorilor urbanistici de ocupare ai clădirilor **C1 (Hala J3)** si **C3 (Hala J2)** cu scopul de a extinde producția din clădirea C3 în clădirea C1.

În vederea extinderii producției se dorește modificarea compartimentărilor interioare, eliminarea zonei de etaj a Halei J3, și realizarea de spații destinate depozitării, precum și inserarea de uși industriale pentru tranziționarea între spații. Intervențiile vor propune și actualizarea normelor de sigurantă la foc în vederea asigurării siguranței utilizatorilor în concordanță cu normele și legislațiile in vigoare.

Lucrările vor respecta aspectul deja construit în zonă, închiderile făcându-se din panouri sandwich conform normelor, în aceeași culoare cu cele deja existente.

*Utilități:*

Alimentare cu apă: asigurată de la rețeaua parcului industrial existent. Apele uzate menajere se vor colecta și evacua în rețeaua de canalizare existentă a parcului industrial . Se dorește racordarea la rețeaua de apă a instalației pentru rezerva de apă în caz de incendiu.

Canalizare: apele uzate menajere se vor colecta și evacua în rețeaua de canalizare existentă a parcului industrial .

Alimentarea cu energie electrică: se va asigura prin racordarea la rețeaua de distribuție existentă în zonă.

Alimentarea cu gaze naturale: - se va asigura prin racordarea la rețeaua de distribuție existentă în zonă.

b2) cumularea cu alte proiecte existente şi/sau aprobate: - lucrările necesare realizării proiectului nu se suprapun cu alte proiecte existente sau planficate în zonă.

b3) utilizarea resurselor naturale, în special a solului, a terenurilor, a apei şi a biodiversităţii: în perioada de execuţie se vor folosi cantităţi de apă, nisip, balast.

b4) cantitatea şi tipurile de deşeuri generate/gestionate: deșeuri specifice lucrărilor de construcții care vor fi gestionate conform OUG nr. 92/2021 privind regimul deşeurilor, aprobată prin Legea nr. 17/2023; acestea vor fi colectate selectiv și se vor valorifica/elimina numai prin operatori economici autorizați.

b5) poluarea şi alte efecte negative:

Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât și pe timpul funcționării construcției.

**Măsuri pentru protecția calității apelor:**

În timpul execuției un factor de poluare al apelor subterane ar putea fi apele fecaloid menajere rezultate de la muncitorii ce execută lucrarea. Pentru evitarea acestui lucru pe timpul execuției lucrării, cel putin un grup sanitar din cadrul cladirilor va ramane funcțional.

În timpul funcționării obiectivului de investiții, apele fecaloid menajere vor fi evacuate în sistemul de canalizare existent în zonă.

Este interzisă depozitarea rumegușului, a resturilor și deșeurilor rezultate în urma procesului tehnologic altundeva decat in spatiile special amenajate în cadrul halei propuse.

**Măsuri pentru protecția aerului:**

Investitia propusă nu generează factori poluatori care ar putea genrea un risc asupra calității aerului în imediata apropiere sau vecinatate.

Sursa specifică poate fi traficului rutier din incinta (poate reprezenta o sursă secundară de impurificare a atmosferei), este constituită de gazele de eșapament de la autovehiculele care transportă materii prime, materiale și produse finite. Având în vederea ifluența relativ redusă a acestora și oprirea motoarelor în timpul staționării.

Obiectivul propus nu constituie o sursă importantă de impurificare a atmosferei. Impactul asupra calității atmosferei generat de sursele din amplasamentul obiectivului analizat conform legislației de mediu în vigoare.

Agentul termic este produs de centrale termice pe gaz, care nu emit cantități de gaze arse în atmosfera, peste limitele admise de legislația în vigoare.

**Măsuri pentru protecția împotriva zgomotului și vibrațiilor:**

Sursele de zgomot în timpul execuției pot fi provocate de utilajele folosite în timpul execuției, precum și de muncitori, în timpul montajului diferitelor elemente ale structurii (realizarea de cofraje, sau îmbinari prin baterea de cuie, etc.). în vederea minimalizarii acestora, programul de lucru nu se va desfașura pe timp de noapte.

În timpul exploatării/funcționarii obiectivului, surse de zgomot pot constitui utilajele și echipamentele utilizate la debitarea și realizarea pieselor de mobilier. Utilajele pot constitui și o sursa de vibrații, deși doar locală.

AMENAJARILE ȘI DOTĂRILE PENTRU PROTECȚIA ÎMPOTRIVA ZGOMOTELOR ȘI VIBRAȚIILOR:

în vederea minimalizării dispersiei zgomotului din interiorul halei de productie la spațiile de birouri sau mediul inconjurator, pereții de inchidere vor fi suficient de groși și izolați cu vată minerală, care asigura un grad minim de transmisie a zgomotelor. Echipamentele achiziționate, vor fi produse doar de producatori atestați, cu un nivel de zgomot admis de legislația și normele in vigoare. Tâmplăria va fi astfel aleasă, încat să împiedice propagarea zgomotelor în vecinatate.

În cazul instalațiilor și echipamentelor ce produc vibrații, la recomandarea producătorilor, se vor realiza în pardoseala, local, cuve/base din beton protejate cu benzi de cauciuc, perimetral, pentru a impiedica propagarea acestora în structura de rezistentă a clădirii sau vecinatăți.

**Măsuri pentru protecția solului și subsolului:**

În timpul execuției sursele de poluare pentru sol, subsol și ape freatice pot fi provenite din lipsa colectării apelor uzate, sau depozitarea necorespunzatoare a materialelor de construcție.

În timpul exploatării construcției potentiale surse de poluare pot fi instalații defecte sau sparte de colectare a apelor menajere uzate, sau resturi și reziduri depozitate necorespunzator, direct pe sol.

LUCRARILE ȘI DOTARILE PENTRU PROTECȚIA SOLULUI ȘI A SUBSOLULUI

În vederea evitării poluării pe timpul execuției se vor amenaja platforme de depozitare a materialelor de construcție, cu respectarea recomandărilor producătorilor.

În timpul funcționării obiectivului de investiții, apele fecaloid menajere vor fi evacuate în sistemul de canalizare existent în zonă. Se va verifica periodic etanșeitatea și integritatea instalațiilor, dacă este cazul se vor realiza înlocuiri de elemente, în cel mai scurt timp posibil.

Este interzisă depozitarea rumegușului, a resturilor și deșeurilor de orice fel, rezultate în urma procesului tehnologic altundeva decât în spațiile special amenajate în cadrul halei propuse.

**Lucrări necesare organizării de șantier:**

La finalul perioadei de construcţie vehiculele şi utilajele folosite vor fi îndepărtate de pe amplasament.

Platforma organizării de şantier va fi dezafectată permiţând revenirea la folosinţa anterioară.

Deşeurile generate vor fi eliminate de pe amplasament şi transportate de o firmă autorizată către un depozit autorizat.

În cazul unor scurgeri acidentale de poluanti de la utilajele folosite in cadrul investitiei, vor fi luate imediat măsuri de colectare şi prevenire sau înlăturare a poluării solului, pentru a preveni infiltrarea în adâncime spre apa subterană.

Dacă după trecerea duratei de exploatare se va decide dezafectarea, activităţile specifice vor include demontarea şi îndepărtarea elementelor construite.

Excavarea şi îndepărtarea elementelor constructive ale halei propuse.

Curăţarea terenului de posibile resturi de materiale de constructie.

Umplerea excavaţiilor cu pământ de calitate similară cu cel din zona învecinată acestora.

Aşezarea unui strat de sol vegetal la suprafaţa terenului astfel încât să permită desfăşurarea activităţilor agricole anterioare pe terenurile reabilitate.

b6) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase.

b7) riscurile pentru sănătatea umană - de exemplu, din cauza contaminării apei sau a poluării atmosferice: - se vor lua toate măsurile necesare să fie respectate toate prevederile legilor în vigoare atât pe timpul execuției lucrărilor cât și pe timpul funcționării construcției.

**c)** Amplasarea proiectelor:

c1) utilizarea actuală şi aprobată a terenurilor: terenul aferent lucrărilor propuse conform certificatului de urbanism nr. 82 din 19.10.2023 emis de Primăria Orașului Jibou , se află în intravilan, proprietate privată a titularului;

c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: nu este cazul;

c3) capacitatea de absorbţie a mediului natural, acordându-se o atenţie specială următoarelor zone:

* zone umede, zone riverane, guri ale râurilor: - nu este cazul ;
* zone costiere şi mediul marin: nu este cazul;
* zonele montane şi forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul.

**d)** Tipurile şi caracteristicile impactului potenţial:

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie;

d2) natura impactului: - impactul asupra zonei este temporar, pe termen scurt, doar pe perioada execuției;

d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului - redusă, pe perioada de execuţie şi funcţionare;

d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente şi/sau aprobate: nu este cazul;

d8) posibilitatea de reducere efectivă a impactului: respectarea legislației în vigoare și respectarea condițiilor din prezenta decizie etapă de încadrare.

**II.** Motivele pe baza cărora s-a stabilit necesitatea neefectuării evaluării adecvate sunt următoarele: - nu este cazul;

-Proiectul propus **nu intră** sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare.

**III.** Motivele pe baza cărora s-a stabilit necesitatea neefectuării evaluării impactului asupra corpurilor de apă: - nu este cazul;

-Proiectul propus **nu intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare.

**Caracteristicile proiectului şi/sau condiţiile de realizare a proiectului**:

* Respectarea prevederilor art. 20 alin. (1) din Legea nr. 292/2018, privind evaluarea impactului anumitor proiecte publice şi private asupra mediului: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări."
* Conform art. 43, alin. 3-4 din anexa. nr. 5 la procedură, din Legea nr. 292/2018 privind evaluarea impactului anumitor proiecte publice şi private asupra mediului: ”(3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.”
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare.
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. nr. 119/2014, cu modificările ulterioare, privind nivelul de zgomot.
* Interzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.

    Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

Director Executiv

Dr. ing. Aurica GREC

Şef Serviciu Avize, Acorduri, Autorizații,

ing. Gizella Balint

Întocmit,

ing. Filomela Pop